Jidzemë kòle chònicczégò Dodomù Kùlturë. Sztôłt bùdinkù a wëmalowóné na nim zewiszcze „Czyn 25-lecia PRL” przëbôcziwô nié tak dôwno minioné czasë Lëdowi Pòlsczi. Dochôdómë na plac, dze pò roscącëch w równëch régach drzéwiãtach mòże zmerkac, że czedës chòwelë tu lëdzy. Pò II swiatowi wòjnie pòlsczé władze, jistno jak w jinëch gardach Pòmòrzégò, nikwiłë wszëtkò, co niemiecczé. Ju w wòlny Pòlsce pòstawionô òstała sztatura, na chtërny mòżemë w niemiecczi a pòlsczi gôdce przeczëtac, że béł tuwò ewanielëcczi smãtôrz.